Folketing
2014-04-22

kr., kan man jo altid diskutere, men jeg synes også set fra den her stol, at lodsen har et enormt stort ansvar for det skib, der skal lodses igennem. Der kan man sige, at folketingsmedlemmer jo stemmer, som de har lyst, så derfor behøver de ikke få ret meget i løn, hvis man spørger mig, for de to ting er vidt forskellige. Derfor synes jeg også, at man skal se på det, der står i lovforslaget, med, at en lods godt kan få sit lodscertifikat taget fra sig, hvis det er, vedkommende har gjort noget, der er groft, eller har gjort det gentagne gange. Det vil altså sige, at hvis man sejler et skib på grund, skal vi til at diskutere: Var det groft; var det forsætligt, var han fuld, eller hvad skete der? Vi har jo set andre gange, at der har stået nogle styrmænd, som har været fulde. Det er ikke særlig godt, at man skal til at diskutere, hvad der er groft.